From: "Jasmine IT&Consulting Hungary Kft | H-1031 Budapest Vitorla u. 9. | www.itconsultinghungary.com" <info@itconsultinghungary.com>
Date: May 24, 2012 12:23:25 PM GMT+02:00
To: "Berczi Gabor" <gabucino@thot.banki.hu>
Subject: Re: YourBank.hu márkanév lejáratásában való aktív részvétel

Kedves Gábor!

Próbálom Önt helyesen megszólítani, de egyik levelét sem írta alá ékezethelyesen :-)

Köszönöm hogy jelezte, hogy a domainünket korábban hostoló, ma már DNS kezelő New Yorki Állam-beli cég (EASYCGI) valami elbuzerált és nem irányítja át tökéletesen a weboldalunkat hostoló szerverünkre a helyes VirtualHost feloldáshoz szükséges domain elnevezéseket.

Ez felháborító, tegnap ugyanis azért vontak le tőlem 29.000 Ft-ot mert hogy hostingolnak... tették ezt mindennemű számla kibocsátása nélkül, hetekkel az éves hosting lejárta előtt. csók nekik.

(
Bodor Zoltán kollégám tanú amúgy a hajnalban említet ügyben
dr Árva Zsuzsanna pedig az ügyvédem
)

Remélem nem bánja ha most már az Önnel való levelezésem leállítása folytán nem tudok hozzájárulni napjának további vidám eltöltéséhez - más teeendőim is vannak.

Üdvözlettel:
Németh Róbert

ui.: az e-cegjegyzek.hu megteszi? onnan is letölthető az adószámunk (14412363-2-41) ismeretében a cégjegyzék :) és abban benne van ez az email címem.

--------------------------------------------------
From: "Berczi Gabor" <gabucino@thot.banki.hu>
Sent: Thursday, May 24, 2012 12:02 PM
To: "Jasmine IT&Consulting Hungary Kft | H-1031 Budapest Vitorla u. 9. | www.itconsultinghungary.com" <info@itconsultinghungary.com>
Cc: ""dr. Árva Zsuzsanna"" <arvazsuzsi@diamond-congress.hu>; "Yourbankhu Irodai" <yourbankhu@gmail.com>; "BodorZoltán" <bzoltan@yourbank.hu>
Subject: Re: YourBank.hu márkanév lejáratásában való aktív részvétel

On May 24, 2012, at 10:46 AM, Jasmine IT&Consulting Hungary Kft | H-1031 Budapest Vitorla u. 9. | www.itconsultinghungary.com wrote:

A "From" mező nem geográfiai koordináták, és webcímek feltüntetésének a helye. A helyes használatot e levél fejlécében olvashatja.

Tisztelt Bérci Úr!

Szomorúan veszem észre, hogy a megszólítás fortélyaival még mindig nem barátkozott meg (nevek helyes leírása), ami pedig az alapvető tisztelet része.

Hozza tudomásomra továbbá azt is, hogy személyemet bármilyen formában részesévé tette-e bármilyen feljelentésnek, illetve a jövőben szándékozik-e, hogy a jogi lépéseket megtehessem.

Én nem jelentem Önt fel. A megvádolás az Ügyész dolga. Gondolom a Magyarország Ügyészségét nem kívánja visszaperelni :-)

Természetesen nagybecsű gondolatait tiszteletben tartom, ám határukat talán érdemes lenne tovább helyezni annak fényében, hogy szerény személyem már perelt ki több bírósági tárgyalás útján nagy összegű kártérítést a Magyar államapparátus egyes tagjaitól. Ennél fogva fenti elképzeléseit csak egy félmosollyal tudom honorálni.

A webhely továbbközlése annak tartalma miatt jogilag bőségesen vitatható.

Vitassa.

Mivel az Ügyész dolga megvádolni bárkit is, és nem segítem Önt a védekezésben sem, így nem fogok Önnek abban ötleteket adni, hogy megismerhesse a pontosan törvényi sérelmeket.

"a pontosan törvényi sérelmeket" ? Kérem pontosítsa mondatcsökevényét! Eltántoríthatatlan jóindulatát feltételezve továbbra is várom a passzusok felsorolását.

Bizony a google-be ha be tetszik írni hogy "YourBank.hu" akkor az első találati oldalon az 5-7 bekezdés tájékára rangsorolja a google az Ön által jogtalanul eltárolt tartalmat. Jogtalanul, mert ahhoz Nagy Attila a hup.hu topic indítója nem járult hozzá írásbeli nyilatkozat formájában. Tehát a google sorolja cégünkkel kapcsolatos információk közé ezt a becsmérlésre alkalmas oldalt /ez bűnsegédlet/, és nem nekem kellett az Ön rendszerébe illegális módon "betörni" és onnan ezt kihámozni, hanem sajnos a google erre 2 milliárd webfelhasználónak lehetőséget ad.

Köszönöm az információt. Az Ön kedvéért kiemelem a lényeget: "... rangsorolja a google... jogtalanul. A google sorolja cégünkkel kapcsolatos információk közé ezt a becsmérlésre alkalmas oldalt /ez bűnsegédlet/ ... a google erre 2 milliárd webfelhasználónak lehetőséget ad"

Tehát Önnek - mint oly' sokaknak - a Google-el van problémája. Megjegyzem lényegesen egyszerűbb lett volna, ha felesleges ömlengés helyett rögtön ezzel kezdi. Természetesen értem az Ön igényét, ennek jeléül a Google találati listájából érkezőket, és magát a Googlebot indexelő szolgáltatását eltiltottam a vonatkozó lap látogatásától.

Amennyiben szüksége van a segítségemre a bűnsegéd Google térdre kényszerítésében, kérem ne habozzon írni!

Kérem válaszában erősítse meg, hogy komolyan gondolja-e a fenti elképzelését, miszerint a Google indexelési tevékenysége csakis írásbeli nyilatkozat birtokában jogszerű.

Ezzel Ön tisztában tetszett lenni?

Tekintettel arra, hogy napjaimnak viszonylag elenyésző részét teszi ki a "yourbank.hu" string véletlenszerű beírogatása az Internet különböző form-jaiba: nem.

Küldök Önnek egy cégjegyzéket - amiben láthatja hogy mi az email címünk. Most arról küldöm Önnek válaszom.

A PDF formátum széleskörű sebezhetősége miatt nem áll módomban ilyen állományokat megnyitnom (főleg nem áll ilyesmi a szándékomban miután olvastam fenyegetőzéssel határos sorait), de ez egyébként sem hitelesít semmit. Például ehelyett nagyra értékelném, ha szabványos szerveroldali DKIM autentikációval küldené a leveleit (urambocsá PGP kulccsal aláírva), ezzel hitelesítve, hogy azok valóban az Ön cégének levelezőszerveréről érkeznek. Megpróbáltam megtekinteni az "eigbox.net" oldalát ahova az Ön mail szervere regisztrálva van, de még csak be sem jött. Az Ön által Cc-zett diamond-congress.hu oldalán egy elég rossz állapotban lévő weblap és egy hibás angolsággal felírt szlogen fogadott, arról nem is beszélve, hogy elfelejtette részletezni, hogy dr. Árva Zsuzsanna (és Bodor Zoltán) kicsoda, és hogyan érintett a levelezésünkben. Az itconsultinghungary.com webcím átirányít az itch.yasmine.hu címre, ami az "Isten Ajándéka : Yasmine.hu, Vallási Közösségi Portál" alatt található.

A Google által az Ön cégére keresve az "Elérhetőségek" lap (http://www.itconsultinghungary.com/contact/) nem található.

A "yourbankhu@gmail.com" e-mail cím pedig csak hab a tortán.

Ilyen körülmények között - és tekintve az Internet vad és személytelen világát - továbbra sem tudom az Ön megkeresését hivatalosnak, cégszerűnek tekinteni. Kérem ha már Ügyészséget, bankot, és nemzetgazdaságot érintő témában levelezünk, azt semmiképpen se a mai tinédzserek szintjén tegye, már csak azért se, mert névtelen, ellenőrizhetetlen, zaklató és fenyegetőző személlyel szemben a levéltitok intézménye nem kötelező.

a továbbiakban Önt ezzel kapcsolatban nem fogom keresni

Kérem ne vegye hűvös távolságtartásomat elutasításnak! Módfelett élveztem az Önnel zajló eszmecseréket, s szórakoztató színvonalon megvalósított testvéroldalának (http://1911.hu) böngészését.

Mindezen felül, azt nem tudom kizárni, hogy az Ügyvédem sem fogja Önt keresni.

Megelégedésemre szolgál, hogy az Ő tetszését is megnyertem. Az e-mail címem ismerik.